11/03/2013 | Administración LocalMunicipal
Sada
Alcaldía
Bases reguladoras da IX Mostra de Teatro Concello de Sada. Premios Lugrís Freire

ANUNCIO Esta Alcaldía aprobou, mediante o Decreto 324/2013, do 05 de marzo, as seguintes bases e convocatoria: <<BASES REGULADORAS DA IX MOSTRA DE TEATRO CONCELLO DE SADA. PREMIOS LUGRÍS FREIRE BASES DA IX EDICIÓN 1. OBXECTO. A Mostra de Teatro do Concello de Sada nace con vocación de fomentar a cultura en xeral e as artes escénicas en particular. Pretende ser unha cita anual na que teñan cabida os traballos presentados por compañías de teatro amador, e servir así de impulso favorecedor da participación popular na cultura e apoiar o teatro como medio de enriquecemento cultural da cidadanía. Unha das finalidades do certame é a de achegar máis o teatro á poboación de Sada, dando a coñecer o traballo de compañías de teatro amador. A Mostra pretende tamén conseguir estimular a participación cultural activa da veciñanza, a través da función da Escola Municipal de Teatro de Sada. Ademais, a Compañía Municipal de Teatro do Concello de Sada atopa nesta Mostra unha ocasión ideal para facer a estrea das súas obras, sendo tamén un escaparate axeitado para os demais grupos de teatro afeccionado da localidade.2. PARTICIPANTES.2.1. Poderán concursar todos os grupos afeccionados interesados que acepten as condicións que veñen explicadas nas bases desta edición. Cada grupo presentará a concurso o número de obras que desexe, das cales só poderá ser seleccionada unha.2.2. As obras poderán ser representadas en calquera idioma, sendo necesaria a aprobación do comité organizador en caso de que se pretenda representar a obra seleccionada nun idioma diferente ó presentado na gravación en DVD.3. NORMAS DE PARTICIPACIÓN.3.1. Non se poderá presentar a concurso obras seleccionadas en edicións anteriores deste certame.3.2. Será imprescindible presentar, xunto coa inscrición, un vídeo do espectáculo completo, en formato DVD que será devolto pola organización ós participantes. O uso do DVD establécese unicamente para as tarefas do comité de selección, aceptando os grupos ou compañías que poida ser visualizado polos membros deste comité e por cantos asesores sexan solicitados por eles. Poderase substituír a presentación do DVD en formato físico por un enlace web, con calidade de imaxe e son suficientes. Este enlace deberá permitir a visualización da obra completa, ou, polo menos, a maior parte desta, non sendo suficiente o envío de “tráilers” de presentación.3.3. Xunto coa inscrición deberase presentar toda a documentación que se pide nos puntos 4.1. e 4.2. Ademais, agradecemos toda a información que sexa posible sobre o grupo ou compañía, como por exemplo: • Historia da Compañía ou Grupo. • Críticas de prensa. • Certames ós que concorreu. • Fotografía/s dixitais do espectáculo (para o díptico e difusión). • Plano de luces e necesidades técnicas (importante). • Cartel da obra e programa de man.4. INSCRICIÓN.4.1. A inscrición das obras presentadas ó certame será realizada polo director ou directora da compañía. A inscrición farase mediante escrito (axúntase modelo en anexo 1) no que deberán constar datos técnicos: • Título do espectáculo/autor. • Sinopse. • Duración. • Reparto. • Características técnicas (medidas da escenografía, plano de luces, necesidades especiais, etc.). 4.2. Coa inscrición deberán sinalarse os datos postais da persoa responsable, así como o domicilio fiscal da compañía ou grupo: • Nome e apelidos. • Dirección. • Teléfonos. • Correo electrónico. • Domicilio fiscal da compañía ou grupo.4.3. É obrigatorio presentar os datos pedidos en todos os apartados anteriores. Ademais, para poder facer efectivo o ingreso das dietas en concepto de quilometraxes, as compañías finalmente seleccionadas para participar na IX Mostra deberán aportar á organización un certificado de conta bancario do número de conta do que sexan titulares, e no cal desexen recibir o importe correspondente por este concepto, como se establece no PUNTO 9. A non ser que se indique outra cousa, tamén será ingresado nesa conta o importe dos premios que poida chegar a gañar a compañía, conforme ó descrito no PUNTO 8.4.4. A inscrición das obras poderá presentarse das seguintes formas: 4.4.1. En persoa, no Rexistro do Ilmo. Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, ou no de calquera Administración da Comunidade Autónoma. (O horario do Rexistro do Concello de Sada é de luns a venres de 9.00 a 14.00 horas, xoves de 17.00 a 19.15 horas e os sábados de 9.00 a 13.00 horas). 4.4.2. Por correo postal certificado. Neste caso, deberán dirixirse a: IX MOSTRA DE TEATRO AFECCIONADO. CONCELLO DE SADA. Ilmo. Concello de Sada. Avenida da Mariña n.º 25. CP 15160 Sada, A Coruña.4.4.3. A inscrición das obras poderá realizarse mediante correo electrónico, enviando os modelos de inscrición debidamente cubertos, aportando a documentación pedida nos PUNTOS 3 e 4. A conta habilitada para recibir inscricións por esta vía é: tecnico. cultura@concellodesada. com. As inscricións recibidas por esta vía serán logo remitidas ó Rexistro Municipal. Enviarase copia escaneada da entrada de Rexistro da súa solicitude ás compañías interesadas, como xustificante da correcta inscrición da súa solicitude.5. PRAZO. As inscricións poderán realizarse a partir das 00:00h. do día seguinte ó da publicación destas bases. O prazo límite de inscrición e entrega da documentación concluirá o 15 de marzo de 2013.6. SELECCIÓN.6.1. A selección das obras será realizada por unha comisión formada por membros da Concellaría de Cultura, Xuventude e Ocio do Concello de Sada, e polas persoas de contrastada experiencia coas que libremente decidan asesorarse.6.2. A comisión de selección realizará unha lista de 5 espectáculos. Estes formarán o cartel da “IX MOSTRA DE TEATRO AFECCIONADO, CONCELLO DE SADA. PREMIOS LUGRÍS FREIRE”. 6.3. A organización resérvase o dereito de incluír ata un máximo de dous espectáculos realizados por grupos de teatro locais de forma directa no certame.7. XURADO. A organización proporá un xurado que designará a Alcaldía do Concello de Sada. Este xurado non terá por qué ser o encargado da selección das obras presentadas. Poderá estar formado por representantes do Concello de Sada e por profesionais e personalidades relevantes do mundo do teatro.8. PREMIOS. Establécense os seguintes premios: 8.1. Outorgarase un premio de 500 € ó mellor espectáculo para o xurado.8.2. Haberá un premio de 200€ ó mellor espectáculo para o público.8.3. Establécese un premio do xurado de 200 € á mellor actriz.8.4. Establécese outro premio do xurado de 200 € ao mellor actor.8.5. As persoas premiadas deberán aportar declaración responsable (ANEXO 2) asegurando cumprir cos requisitos para obter a condición de beneficiario, previstas no ART.13 da “Ley 38/2003 General de Subvenciones”. NOTAS: • Os premios á mellor actriz/actor serán entregados á propia actriz/actor. Os/as premiados/as nesta categoría deberán aportar a fotocopia do seu D. N. I., e un certificado de conta bancario da conta da que sexan titulares onde queiran recibir o importe do premio. • Os receptores de premios que sexan persoas físicas (non asociacións legalmente constituídas) poderán ser obxecto das retencións dispostas pola Facenda Pública.9. DIETAS. O Concello de Sada aboará as seguintes cantidades para os grupos de teatro seleccionados, en concepto de dietas e quilometraxe, outorgadas en función dos seguintes criterios: • 100 € para grupos con domicilio fiscal situado a unha distancia de ata 50 km de Sada. • 200 € para grupos con domicilio fiscal situado a máis de 50 km e ata 150 km de distancia de Sada. • 300 € para grupos que teñan o seu domicilio fiscal situado a máis de 150 km de Sada. NOTA.–A Casa da Cultura “Pintor Lloréns”, sita na Avda. do Porto, s/n, será considerada, a efectos de establecer as distancias, como “km 0”. 10. MEDIOS TÉCNICOS. O Concello de Sada porá a disposición dos grupos seleccionados o material de iluminación e son que se detalla a continuación: • Escenario trapezoidal de 14 m de boca (proscenio con corbata), 8 m de fondo e un ancho de fondo de 7 m (medidas tomadas coa caixa negra instalada). *Dispoñible plano do auditorio. • Superficie de madeira sen pintar. • Posibilidade de pantalla de proxección (6 x 4 m). • Truss eléctricos con 4 baras (1 para focos frontais, 1 cenital e 2 contras) con 24 canais de dimmer en total. • FOCOS: 2 recortes Strong; 14 pc Strong; 4 PAR. • Caixa negra (sen telón de boca de escena). • 1 mesa de luces ETC 1296. • Mesa de son de 8 canais. • Reproductor de DVD. • Amplificador e equipo de P. A. con 2 caixas de 500 W, ampliables a 4 en caso necesario. • Cada compañía deberá traer os filtros necesarios para a iluminación da súa obra. A organización ofrécese a coordinar cos grupos seleccionados a solución de calquera necesidade extra. En ningún caso realizaranse representacións con voz amplificada por microfonía (salvo efectos xustificados). 11. REPRESENTACIÓNS.11.1. Realizaranse todas as representacións no Auditorio da Casa da Cultura Pintor Lloréns. A organización poderá cambiar o lugar de representación por circunstancias de forza maior, como a realización de reformas, ou ben a necesidade doutra ocupación do espazo por motivos de urxencia ou imperiosa necesidade.11.2. As tarefas de carga e descarga, así como a montaxe e desmontaxe de decorados e escenografía, serán realizadas por persoal da compañía ou grupo.12. DATAS. As funcións de presentación das obras seleccionadas na IX Mostra de Teatro do Concello de Sada, premios Pintor Lloréns, terán lugar dende o sábado 6 de abril ata o 20 de abril de 2013. O domingo 21 de abril terá lugar a Gala de Clausura, onde se fará entrega dos premios. Sempre que sexa posible, a gala pechará coa estrea da última obra da Compañía Municipal de Teatro do Concello de Sada, ou ben doutra compañía invitada en caso de que o primeiro suposto non sexa posible.13. CONFORMIDADE. Todos os participantes, polo mero feito de selo, aceptan as presentes bases na súa totalidade.>> O que se publica para xeral coñecemento. Sada, 6 de marzo de 2013. O alcalde Asdo.: Ernesto Anido Varela ANEXO I FICHA DE INSCRICIÓN DE COMPAÑÍAS TEATRAIS Os seguintes datos deberán ser cubertos pola persoa que exerza como representante da compañía/grupo teatral, ou polo director/a da obra a representar: É interesante axuntar, a ser posible, datos complementarios como: • Unha breve historia da compañía ou grupo. • Algunhas críticas de prensa doutras actuacións. • Listado de certames ós que concorreu a obra presentada. • Fotografía en cor do espectáculo. Todo o anterior poderá ser utilizado para a difusión da Mostra en xeral, e das obras seleccionadas en particular. ANEXO II FICHA DE INSCRICIÓN DE OBRAS A compañía poderá inscribir unha ou máis obras. Os datos necesarios neste apartado son os seguintes: 1) Título do espectáculo/autor: 2) Sinopse: 3) Duración total: Intermedio: SI NON Duración: 4) Reparto: 5) Público ó que vai dirixido: 6) Necesidades técnicas: NOTA.–Lembrade que, de ser seleccionada a vosa obra, deberedes enviarnos copia do C. I. F. da compañía/asociación, así como un certificado de conta bancaria para facer os ingresos correspondentes. ANEXO III DECLARACIÓN RESPONSABLE D./na.: __________________________________, con D. N. I. __________________ asegura baixo a súa responsabilidade que cumpre cos requisitos establecidos no art.13 da Lei 38/2003, xeral de subvencións, a efectos da obtención da condición de beneficiaria dos premios da IX Mostra de Teatro Afeccionado de Sada, premios Lugrís Freire”, organizada polo Concello de Sada. Asdo.: D./na.: _____________________________. Dado en Sada a ___ de _____________ de 2013.